Гагра араион
Агеографиа[ариашамҭа | править код]
Гагра араион аҳәаақәа: аҩада — ашьхақәа, Аҧсныи Урыстәылеи рҳәаа, Ҧсоу аӡиас. Ажәытә, Жәҩакәареи Бзыҧ аӡи рыбжьара Бзыҧын иаҵанакуан, Жәаҩакәара анаҩс наҟ Ҧсоу аганахь асаӡқәа ирыдыҧхьаӡалан, амҳаџьырра ашьҭахь, аурысқәа, ари адгьыл Урыстәыла иадырҵеит «Пиленковская волость» ҳәа иашьҭан.
Аҭоурых[ариашамҭа | править код]
1904 шықәсазы Гагреи уи акәша-мыкәша иҟоу адгьылқәагь апринц Ольденбургскии дызхылаҧшуаз, Аҧсны «Сухумский округ» ҳәа изышьҭаз иалхны Шәачатәи аокруг иаларҵеит, 1917 шықәсазы уи аҭыҧахь ирхынҳәын. Аҧсны аиҳабыра рыбзоурала Гагреи Ҧсоуи ирыбжьанакыз «Пиленковская волость» иара убас Аҧсны иазырхынҳәын 1929 шықәсазы. Убри ашьҭахь ауп Гагра араион хазы ианышьақәагылагь. Уи иахьа еиднакылоит ақалақь Гагра, ақалақь ҟазшьа змоу аҳаблақәа — Пицундеи, Цандрыҧшьи, иара убас жәеиза қытеи — Алаҳаӡы, Хышәҳа, Бзыҧ, Ҧсахара, Гьачрыҧшь, Лӡаа, Маҳадыр, Мқьалрыҧшь, Ҳашҧсы, Амзара, Арасахәы.
Атерриториа[ариашамҭа | править код]
Атерриториа – 772 км².
Аланхо[ариашамҭа | править код]
Араион иаланхо – 40 217-ҩык. (2011 ш.).
Аиланхарҭақәа[ариашамҭа | править код]
Ақалақь Гагра иаҳҭнықалақьуп.
Ақалақьқәа ҳаблауп:
- Ҧицунда
- Цандрыҧшь
- Ҧсахара
- Гьечрыҧшь
- Алаҳаӡы
- Хышәҳа
- Бзыҧ
- Лӡаа
- Маҳадыр
- Мқьалрыҧшь
- Ҳашыҧсы
- Амзара
- Баҕрыҧсҭа
- Аибҕа
Абара[ариашамҭа | править код]
Ахьарҧшқәа[ариашамҭа | править код]
- В. Е. Кәарҷиа, «Аҧсны атопонимика», Аҟәа 2002